Profesorii și părinții prevăd un „dezastru” în programul prin care copiii primesc alimente gratuite în școli, la fel ca anul trecut
Programul prin care preșcolarii și elevii primesc alimente gratuite în școli, care ar trebui, în teorie, să ajute în special copiii din medii defavorizate, a fost „un dezastru” în anii trecuți, pentru că alimentele au venit cu întârziere sau, în cazul în care au fost distribuite, unele erau expirate, după cum au subliniat profesorii și experții cu care Digi24.ro a stat de vorbă. Acest lucru se prefigurează și pentru anul școlar 2024-2025, în condițiile în care Guvernul a adoptat Hotărârea care reglementează programul cu 3 săptămâni înainte de începutul școlii.